作者：柳永
词牌/韵律：女冠子

paragraphs: 淡烟飘薄。
莺花谢、清和院落。
树阴翠、密叶成幄。
麦秋霁景，夏云忽变奇峰、倚寥廓。
波暖银塘，涨新萍绿鱼跃。
想端忧多暇，陈王是日，嫩苔生阁。
正铄石天高，流金昼永，楚榭光风转蕙，披襟处、波翻翠幕。
以文会友，沈李浮瓜忍轻诺。
别馆清闲，避炎蒸、岂须河朔。
但尊前随分，雅歌艳舞，尽成欢乐。